Сердце дурака

**«Сердце дурака»** — беларускі музычны гурт з Магілёва, які грае ў стылі рок.

## Гісторыя 
Ідэя гурта стала зараджацца ў 1998 годзе, калі на нефармальных магілёўскіх тусоўках «Кніжнік» і «Задуньковье» стаў з'яўляцца 14-гадовы паэт Цімафей Яравікоў, які пісаў тэксты адразу для некалькіх маладых магілёўскіх гуртоў. У адзін з іх з назовам «Перекрёсток теней» ён неўзабаве быў запрошаны на вакал. Так пачалася гісторыя групы. Гурт, які выконваў песні ў жанры «агародны (дваровы) блюз» праіснаваў некалькі гадоў, даў некалькі канцэртаў і знік у 2000 годзе.

У 2002 годзе Цімафей Яравікоў апынуўся ў эпіцэнтры стварэння новай рок-н-рольнай супольнасці з назвай «Центр живого рока». Пры актыўным садзейнічанні ЦЖР, у маі 2002 года Цімафей набраў новы склад з музыкаў магілёўскага панк-гурта «Глюкі» і тады пачаліся рэпетыцыі. За некалькі дзён да першага канцэрту новага калектыву была прыдуманая назва — «Сердце дурака» і 30 мая 2002 года ў рок-клубе «Сектор» адбыўся дэбют.

У 2002-2003 гурт «Сердце дурака» перажываў бясконцыя змены складу, таму канцэрты былі рэдкія, але ўжо ў пачатку 2004 году прадставіў новую праграму. У 2005 годзе гурт ў складзе: Яўген Звераў (ударныя), Радзівон Бондараў (гітара), Раман Жыгараў (бас-гітара), Яўген Даніленка (клавішы), Цімафей Яравікоў (спеў) быў узмоцнены Паўлам Яравіковым.

У 2009 годзе гурт прэзентаваў дэбютны альбом «Децтво», а таксама стаў лаўрэатам фестываля «Mass Medium Fest-2009».

У 2011 годзе «Сердце дурака» атрымалі дыплом на конкурсе лепшых тэкстаў беларускіх песень «ZorkiText» за альбом «Децтво». 31 снежня гурт прэзентаваў інтэрнэт-сінгл «Январь. Снегири». Напачатку 2012 года ў калектыве адбыліся чарговыя кадравыя змены, тады ж знялі першы кліп на песню «Январь». 7 кастрычніка 2012 года ў мінскім клубе «Граффити» адбылася прэзентацыя зборніка лепшых студыйных запісаў «X», які быў выдадзены лэйблам «Вігма».

У 2013 годзе выйшаў сінгл «Могилёвская», на песню пазней быў зняты кліп. У 2015 годзе гурт прэзентаваў альбом «Могила льва». У лютым 2016 года ўбачыў свет трэці кліп гурта — «Снегири». Вясной 2016 года прайшла прэзентацыя трэцяга альбома «Война и любовь».

## Дыскаграфія 
### Альбомы 
* *Децтво* (2009)
* *Могила льва* (2015)
* *Война и любовь* (2016)

### Сінглы 
* «К началу начал» (2006)
* «Небо-потолок» (2010)
* «Январь. Снегири» (2011)

### Зборнікі 
* «Х» (2012)

### Удзел у зборніках 
* «Тузін. Перазагрузка» (2009), трэк «Маці»

## Склад 
* Цімафей Яравікоў — Спеў, гітара, губны гармонік
* Аляксей Палаўчэня — барабаны
* Аляксандр Балбераў — сола-гітара
* Дзмітрый Танко — бас-гітара

### Былыя ўдзельнікі 
* Марына Бучкова — клавішныя (2002)
* Рыгор Грыбаноўскі — барабаны (2002)
* Ганна Гергенсан — барабаны, перкусія (2003—2004)
* Алесь Палтарацкі — баян (2003—2004)
* Радзівон Бондараў — сола-гітара (2004—2008)
* Павел Яравікоў — сола-гітара (2004—2008)
* Раман Жыгараў — бас-гітара (2002—2009)
* Яўген Звераў — барабаны (2004—2010)

* Аляксандр Барысенка — сола-гітара (2008—2009)
* Арцём Радаў — сола-гітара (2008—2012)
* Аляксандр Кротаў — бас-гітара (2009—2013)
* Лідзія Ткачова — клавішныя (2012)
* Віктар Нікішаў — флейта (2012—2014)
* Аляксей Скоб — бас-гітара (2013—2014)
* Яўген Даніленка — клавішныя (2004—2015)

## Спасылкі 
* Старонка гурта на Last.fm

Катэгорыя:Рок-гурты Беларусі